Tilbage på toppen kom Hanks i [[1992]]. Her spillede han en knapt så succesfuld [[baseball]]-træner i [[I en Klasse for sig selv]]. Hanks indrømmer, at hans skuespil i de tidlige roller ikke var godt, men at han forbedrede det, så det passede ind i en ”modern era of moviemaking”, som han selv kaldte det i et [[Interview (journalistisk genre)|interview]] med ''[[Vanity Fair]]''. ”Den moderne æra” var ikke til at tage fejl af i [[1993]]. Først med [[Søvnløs i Seattle]] og efterfølgende med Philadelphia. Den første blev en ren blockbuster-succes. Det samme gjorde ''[[Philadelphia (film)|Philadelphia]]'', om end dette ikke syntes specielt oplagt. Her spiller Hanks en [[homoseksuel]] [[advokat]] med [[AIDS]], der sagsøger sit firma for diskrimination. Hanks’ præstation blev belønnet med en [[Oscar]], og samtidig var filmen med til at få sat et alvorligt emne som AIDS på dagsordenen i [[USA]]. Opfølgeren til ''Philadelphia'' blev [[1994]]’s helt store hit ''[[Forrest Gump (film)|Forrest Gump]]''. Historien om den enfoldige amerikaner, der oplever alt fra at være soldat under [[Vietnamkrigen]] til at blive kaptajn på en rejefisker-båd, storhittede verden over. Filmen vandt [[Oscar]] for bedste film, og Tom Hanks blev den kun anden skuespiller i historien (efter [[Spencer Tracy]]), der kunne modtage Oscar-statuetten for bedste mandlige hovedrolle to år i træk. Sjovt nok havde Hanks og Tracy samme alder, da de vandt Oscar-priserne, nemlig 37 år for den første og 38 for den anden.
Med Hanks’ næste projekt, den autentiske ''[[Apollo 13 (film)|Apollo 13]]'', blev han genforenet med [[instruktør]] [[Ron Howard]]. Filmen havde et stort budget, og rollelisten talte også en lang række kendte navne, bl.a. [[Kevin Bacon]], [[Bill Paxton]], [[Gary Sinise]], [[Ed Harris]] og [[Kathleen Quinlan]].
[[Fil:TomHanksForrestGump94.jpg|thumb|upright|alt=En mand er i centrum af billedet smilende ind i kameraet. Han sidder på en blå kasse og har hænderne hvilende på benene.|Hanks på filmset af ''[[Forrest Gump (film)|Forrest Gump]]'' i 1994]]
Levende_personer Historie Kultur